Н А Р Е Д Б А

ЗА ПОДДЪРЖАНЕ И ОПАЗВАНЕ НА ОБЩЕСТВЕНИЯ
РЕД В ОБЩИНА КЪРДЖАЛИ
Раздел І
ОБЩИ ПОЛОЖЕНИЯ

Чл. 1. (1)Тази наредба урежда поддържането на естетическия вид на населените места, осигуряването на условия за спокойно обитаване, труд и отдих на гражданите и опазването
на общественото имущество, предназначено за общо ползване.
(2) Наредбата се прилага за населените места на територията на Община Кърджали.
Раздел II
ПОДДЪРЖАНЕ НА ЕСТЕТИЧЕН ВИД НА НАСЕЛЕНИТЕ МЕСТА И ОСИГУРЯВАНЕ НА УСЛОВИЯ ЗА СПОКОЙНО ОБИТАВАНЕ, ТРУД И ОТДИХ НА ГРАЖДАНИТЕ

Чл. 2. (1) Поддържането на приветлив и естетичен вид на населените места изисква редовно почистване (метене, миене, снегопочистване, отстраняване на ледени висулки по стрехите на сградите, скосяването на тревните площи, окопаване на дърветата и цветните лехи и други) на улиците, площадите, парковете, в т.ч. гробищните, зелените площи, дворовете, вътрешно-кварталните пространства, терените в жилищните комплекси, общите части на сградите - етажна собственост, производствените и обществени сгради, местата край реки и водни площи в терените за краткотраен отдих, общинските пазари, телефонните кабини, стълбове, пътните знаци, паркингите, табелките, афишни площи, определените места за реклама и др.

(2) Дейностите по предходната алинея се осигуряват от:


1. Служителите на общината, търговски дружества, поделения и общински фирми, съгласно специалните разпоредби, уреждащи дейността им.


2. Ръководители на учреждения, държавните и общински фирми, фирми на граждани, кооперации и обществени организации - по отношение на производствените, административните и складови помещения, гаражи, кооперативни пазари и други имоти, които управляват и стопанисват, както и прилежащи територии.


3. Председателите на управителните съвети на етажните собствености (домсъвети), чистачките и портиерите - по отношение на общите части на сградите, предназначени за ползване от всички обитатели и прилежащите територии.


4. Гражданите - по отношение на частните домове, сгради, постройки и съоръжения с прилежащите им територии.


5. Собствениците на моторни превозни средства, сгради, постройки и съоръжения с прилежащите им територии.


6. Наематели и ползватели на държавни, общински и частни имоти.

(3) Прилежащи територии са - частите от тротоари, улични платна и други, които са в непосредствен допир с обектите на предходната алинея.

(4) Почистването на сградите - етажна собственост и прилежащите територии се поемат от собственика или съсобствениците, наемателите, ползвателите на съответните площи.

Чл. 3. (1) На обществени места, улици, паркинги, паркове, в т.ч. и гробищни, стадиони, културни и спортни зали, общински пазари, училища, детски и здравни заведения и в предназначени за общо ползване части от сгради се забранява:

1. Миенето, гресирането, боядисването, рязането, изчукването на моторни превозни средства, както и извършването на ремонти, замърсяващи околната среда.


2. Хвърлянето на отпадъци, бомбички и други запалителни материали.


3. Пускането свободно на птици, кучета и други домашни животни.


4. Консумацията на спиртни напитки и хазартни игри.


5. Прожекции на кино - и видеопрожекции с порнографско съдържание на малолетни.


6. Продажба на цигари и спиртни напитки на малолетни и непълнолетни.


7. Скандално и непристойно поведение, нарушаващо обществения ред и морал.


(2) /Нова – Решение № 39/11.04.2002 г. на ОбС – Кърджали/ /Изм.- Решение №171/25.11.2009 г. на ОбС – Кърджали/ Във всички видове заведения за хранене и развлечения, интернет, електронни и компютърни клубове и игротеки, стадиони, културни и спортни зали на територията на Община Кърджали и други обществени места, се забранява:

1.  /Изм. – Решение № 171/25.11.2009 г. на ОбС – Кърджали/ Посещението на деца до 14 годишна възраст след 20.00 часа, и съответно след 22.00 часа на деца навършили 14 годишна възраст, но не навършили 18 годишна възраст, освен с придружаващите го родителите, настойниците, попечителите или другите лица, които полагат грижи за детето.

2. /Изм. – Решение № 171/25.11.2009 г. на ОбС – Кърджали/ Ако родителите, попечителите или другите лица, които полагат грижи за дете, не могат да придружават, те са длъжни да осигурят пълнолетно дееспособно лице за негов придружител на обществени места след 22.00 часа, ако детето е навършило 14, но не е навършило 18 – годишна възраст.

3. /Нова – Решение №171/25.11.2009 г. на ОбС-Кърджали/ Родителят, настойникът, попечителят или лицето, което полага грижи за дете, удостоверява качеството на придружителя на детето по т.2 по ред, определен с наредбата по чл.5б, ал.2 от Закона за закрила на детето. До приемане на наредба по чл.5б, ал.2 от Закона за закрила на детето, родителите, настойникът, попечителят или лице, което полага грижи за дете, удостоверява качеството на придружителя на детето по т.2 с декларация в която посочва:

* Трите имена и постоянен адрес на декларатора;


* Трите имена и постоянен адрес на детето;


* Трите имена и постоянен адрес на придружителя на детето;


* Дата и часови период на придружаване на детето.

  (3) /Нова – Решение № 39/11.04.2002 г. на ОбС – Кърджали/ На собствениците, наемателите, ползвателите и управителите на всички видове заведения за хранене и развлечения, интернет, електронни и компютърни клубове и игротеки на територията на Община – Кърджали, както и лицата работещи в тях се забранява:


1. да допускат посещение на посочените в ал. 2, т. 1 и т. 2 от същия член, лица след определените часове без придружител;

 
2. продажбата и сервирането на алкохол и цигари на малолетни и непълнолетни.

(4) /Нова – Решение № 159/27.11.2008 г. на ОбС – Кърджали/ Във всички видове заведения за хранене и развлечения, интернет, електронни и компютърни клубове и игротеки, стадиони, културни и спортни зали, общински пазари, училища, детски и здравни заведения се забранява достъпа на лица носещи газово оръжие.

Чл. 4. Не се разрешава извън определените за целта места:

1. Изхвърлянето на строителни, битови, твърди битови и други отпадъци.

2. Паленето на огън и хвърлянето на запалителни материали.

3. Къпането в неохраняеми водоеми.

4. Карането на велосипеди, кънки, скейтбордове и шейни по пешеходните зони и тротоарите.


5. /Изм. – Решение № 641/26.07.2007 г. на ОбС – Кърджали/ Разлепването на афиши, съобщения, обяви, некролози, нагледни агитационни материали и други подобни.

Чл. 5. (1) Забранява се поставянето на павилиони, сергии и други за нуждите на търговията, битовото обслужване и информацията, по тротоарите, в градинките, парковете, в т.ч. гробищните  и други свободни обществени пространства, без разрешение на общината, съгласувано с органите на полицията.

(2) Ако в обектите на предходната алинея се продават хранителни продукти, е необходимо и съгласуването с органите на ХЕИ.

(3) За чистотата на прилежащата територия около обектите по ал. 1 отговарят лицата, осъществяващи търговското и битово обслужване.

Чл. 6. Излагането за продажба на картини, скулптури и други художествени изделия в паркове, градини, по улици, тротоари и други места за общо ползване се допуска само на места, определени от кмета на общината.

Чл. 7. В централната градска зона зареждането на магазините със стоки става директно от превозното средство в магазинните помещения и складове, без престояване на стоките по тротоарите и уличните платна, в часове и по маршрути, определени от кмета на общината. По същия ред става и извозването на свободния амбалаж. След извършване на товароразтоварните работи се забранява престоят на превозните средства.

Чл. 8. Вторични суровини от организираните временни пунктове за изкупуване се извозват и теренът се почиства в деня на изкупуването им от лицата, осъществили тази дейност.

Чл. 9. (1) При ползването на обществен градски транспорт предимство имат: инвалидите, болните, възрастните хора, бременните и майки с деца до 10 годишна възраст.


/2./ Лица, които нарушават обществения ред и спокойствието в градския транспорт, а също създават опасност със силно замърсеното си облекло, багажа си или по друг начин за останалите пътници, не се допускат в превозното средство или се свалят на първата следваща спирка със съдействието на водача на автобуса, кондуктора, органите на полицията и контролните органи на транспорта.

Чл. 10. (1) /Изм. – Решение № 641/26.07.2007 г. на ОбС – Кърджали/  Забранява се викането, пеенето и шумния говор и използването на озвучитени системи на обществени места, освен на разрешените обществени прояви. Забранява се шумното товарене и разтоварване на стоки и материали от 22.30 до 6.00 ч., а за търговски обекти в жилищни сгради и от 14.00 до 16.00 ч. Забранява се музиката от 14.00 до 16.00 ч. и от 22.30 до 6.00 ч. във всички заведения за хранене, а за нощните – да бъде в допостимите граници.


(2) /Изм. – Решение № 641/26.07.2007 г. на ОбС – Кърджали/  Определят се следните изисквания към шума, предизвикан от домашни дейности и от съседи в жилищни сгради:


т.1 /Нова. – Решение № 641/26.07.2007 г. на ОбС – Кърджали/  Забраняват се шумни увеселения, свирене на музикални инструменти и пеене за обучение, извършването на производствени дейности и ремотни работи, които нарушават спокойствието на останалите обитатели в часовете от 14.00 до 16.00 ч. и от 21.00 до 08.00 ч. в работните дни и от 14.00 до 17.00 ч. и от 20.00 до 10.00 ч. в почивни и празнични дни.


т.2 /Нова. – Решение № 641/26.07.2007 г. на ОбС – Кърджали/  при тържества уреждани в домовете, силното пеене, свирене и др. могат да продължат до 24.00 ч., със съгласието на съседите.


т.3 /Нова. – Решение № 641/26.07.2007 г. на ОбС – Кърджали/  В случаите на установено с протокол от органите на РИОКОЗ, надвишаване на граничните стойности на нивата на шума в помещения на жилищни сгради, ползуването на озвучителни уредби и на шумни апарати и машини /климатици, прахосмукачки, циклещи и др./ може да става само от 08.30 до 14.00 ч. и от 16.00 до 20.00 ч. в работни дни и от 10.00 до 14.00 ч. и от 17.00 до 20.00 ч. в почивни и празнични дни.
 
(3) С Правилника за вътрешния ред в жилищните сгради може да се установят и допълнителни часове, по които да се прилагат ограничения по предходните алинеи.


(4) Забранява се работата на заведенията за хранене и развлечение извън утвърденото от общинската администрация работно време.


(5) (Нова - Реш.№50/26.05.2000 г. на ОС) Забранява се изнасянето на тонколони и озвучаването пред заведения за хранене и развлечение, находящи се под жилищни помещения в  гради на жилищни блокове.      


(6) /Отм. – Решение № 523/29.12.2006 г. на ОбС - Кърджали/; /Нова – Решение № 523/29.12.2006 г. на ОбС – Кърджали/ Определя се работно време на заведенията за хранене и развлечение и на търговските обекти на територията на Община Кърджали от 06.00 до 22.30 часа.

 
т.1 Промяна на работното време на заведенията за хранене и развлечение и търговските обекти в интервала 22.30 - 06.00 часа се разрешава със Заповед на Кмета на общината за срок от         1 /една/ календарна година.


т.2 Работното време в интервала 22.30 - 06.00 ч. на заведенията  за хранене и развлечения в жилищни сгради се променя само след представяне на нотариално заверено съгласие на общото събрание на живущите в блока.


 т.3 За промяна на работното време по т.1 и т.2 се заплаща такса, съгласно чл.54 и чл.55 от Наредбата за определянето и администрирането на местните такси и цени на услуги на територията на Община Кърджали.


т.4 Собствениците и наемателите на заведенията за хранене и развлечение, които имат разрешение да работят след 22.30 часа, са длъжни да осигуряват опазването на обществения ред в и пред обектите, чрез организиране на постоянна охрана от специално определени лица по договор с лицензирана от МВР фирма или назначен собствен персонал.

Чл. 11. Забранява се:


1. /Нова – Решение № 39/11.04.2002 г. на ОбС – Кърджали/  Ползването на предоставените от Общината съдове за битови отпадъци за други цели.


2. Изнасянето на съдовете за смет от определените места преди деня на извозването на сметта.


3. /Нова – Решение № 39/11.04.2002 г. на ОбС – Кърджали/ Изхвърлянето в съдовете за битови отпадъци на строителни отпадъци, самозапалващи се и избухливи вещества, предмети, които могат да повредят сметосъбиращите машини, както и паленето на сметта в съдовете за смет, стърнища, сухи тревни площи, крайпътни ивици и други на територията на общината.


4. (Изм.  с Решение № 39/11.04.2002 г. на ОбС – Кърджали) Изхвърлянето на твърди и течни отпадъци от  балконите и прозорците на сградите, както и изливането на вода от тях.  Поливането на цветя на балконите и прозорците да става без да се допуска изтичане на вода вън от тях.


5. Изтупването и изтърсването на килими, пътеки и черги от балконите и прозорците и измиването на терасите извън времето, определено с Правилника за вътрешния ред на етажната собственост.


6. Монтирането на удължители за простиране извън прозорците, балконите, лоджиите и терасите.


7. Поставянето на недобре закрепени сандъчета, саксии и други предмети по прозорците и терасите, които представляват опасност за минаващите граждани, както и предмети без добър външен вид.

Чл. 12. (1) Собствениците на жилища и други обекти на партерните и първите етажи на сградите могат, с разрешение на техническите органи, да поставят декоративни предпазни решетки на прозорците и балконите.

Чл. 13. (1) Превозването на строителни и други отпадъци, земни маси, чакъл, пясък и други инертни материали се извършва с превозни средства с добре уплътнени каросерйи'или с контейнери.


(2) Съхраняването на строителни материали и отпадъци при ремонтно-строителни работи на сгради и благоустройствени фондове се извършва в подготвени за целта съдове.

Чл. 14. (1) /Нов с Решение №110/26.05.2023 г.на ОбС-Кърджали/ Забранява се:

1.  /Нова с Решение №110/26.05.2023 г. на ОбС-Кърджали/ Свободното движение на селскостопански животни на местата за обществено ползване, в т.ч. междублокови пространства, улици, тротоари, площади, паркове в гр.Кърджали;

2. /Нова с Решение №110/26.05.2023 г. на ОбС-Кърджали/ Отглеждането на селскостопански животни в междублокови пространства, гаражи, мазета, тавански помещения, покриви и общи части на жилищни сгради в режим на етажна собственост на територията на Община Кърджали;

3. /Нова с Решение №110/26.05.2023 г. на ОбС-Кърджали/ Пашата на селскостопански животни в тревни и цветни площи, в т.ч. обществени места за отдих, междублокови пространства, училищни дворове, детски и здравни заведения, градски и гробищни паркове;  ;

4. /Нова с Решение №110/26.05.2023 г. на ОбС-Кърджали/ Складиране и съхранение на сено, слама и други фуражи на местата, посочени в т.3;
 
5. /Нова с Решение №110/26.05.2023 г. на ОбС-Кърджали/ Складирането и съхранението на животински тор и други отпадъци в застроените дворищно регулационни парцели на разстояние по-малко от 3 метра от външната и вътрешната регулационна линия и местата посочени в т.3 ;

6. /Нова с Решение №110/26.05.2023 г. на ОбС-Кърджали/ Придвижването на превозни средства с животинска тяга без предпазни престилки на територията на гр.Кърджали;

7. (Отм. с Решение № 48/28.04.2021 г. на ОбС – Кърджали) ; 

(2) /Нова с Решение № 246/17.11.2016 г. на ОбС – Кърджали/ При установяване на нарушения животните се задържат от работници на  дружество, определено със заповед на Кмета на общината, за което се съставя протокол. Задържаните животни се настаняват в стационар за временно пребиваване в базата на дружеството. За идентифицираните животни се установява собствеността със съдействието на Областна дирекция по безопасност на храните – Кърджали. За неидентифицираните животни, незабавно се уведомява официален ветеринарен лекар към Областна дирекция по безопасност на храните - Кърджали за последващи действия, съобразно Закона за ветеринарно медицинската дейност.


(3) /Нова с Решение № 246/17.11.2016 г. на ОбС – Кърджали/ На собствениците на задържаните животни се съставя акт за установяване на административно нарушение от служители на контролното звено на община Кърджали и органите на МВР, като се налага глоба по реда на настоящата Наредба.


(4) /Нова с Решение № 246/17.11.2016 г. на ОбС – Кърджали/ Собственикът на задържаното/ите животно/и заплаща в касата на дружеството такса за издръжка/хранене и отглеждане/ за един ден в размер на:

1.За едър добитък/коне, магарета, крави, телета и др./ - по 50 лв./25,56 евро на брой.


2. За дребен добитък/овце, кози и др./ - по 15лв./7,67 евро на брой.


(5) /Нова с Решение № 246/17.11.2016 г. на ОбС – Кърджали/ Не потърсените в срок от 7 дни, задържани в стационара животни се предават на Областна дирекция по безопасност на храните, за което се съставя приемо-предавателен протокол за предприемане на действия по чл.139б, т.1 от Закона за ветеринарномедицинската дейност.


(6) (Отм. с Решение № 48/28.04.2021 г. на ОбС – Кърджали) ;

т.1  (Отм. с Решение № 48/28.04.2021 г. на ОбС – Кърджали) ;

т.2 (Отм. с Решение № 48/28.04.2021 г. на ОбС – Кърджали) ;

Чл. 15. (Отм. с Решение № 48/28.04.2021 г. на ОбС – Кърджали) ;


Чл. 16. (Отм. с Решение № 48/28.04.2021 г. на ОбС – Кърджали) ;

Чл. 17. (Отм. с Решение № 48/28.04.2021 г. на ОбС – Кърджали) ;

Чл. 18. (1) Забранява се:


1. Домуването, паркирането и спирането на моторни превозни средства на детски и спортни площадки, зелени площи, както и на тротоари, на които не е разрешено това.


2. Да се паркира моторно превозно средство с лош външен вид или негодно такова (разкомплектовано, катастрофирало, със значителни повреди) или снето от отчет (без регистрационни номера) по тротоарите, улиците, площадките, откритите паркинги и общински пазари.


3. Безпричинното използване на звукови сигнали и форсиране на моторни превозни средства в непосредствена близост до жилищни сгради, училища, детски и здравни заведения, общежития и други.


4. Да се завземат, ограждат и поставят съоръжения на части от улици, площади, алеи в жилищни комплекси и открити паркинги за паркиране на лични моторни превозни средства, както и да се поставят маркировки (графични, цифрови и други обозначения) по такива места за нуждите на паркирането, освен ако това е съгласувано с пътната полиция и изрично разрешено от общината.


5. Движението на моторни превозни средства през градини, паркове и зелени площи.


6. /Изм. – Решение № 641/26.07.2007 г. на ОбС – Кърджали/   Движението в чертите на град Кърджали на превозни средства с животинска тяга в нарушение на транспортната схема, утвърдена от общинската администрация.


7. /Нова с Решение № 39/11.04.2002 г. на ОбС – Кърджали/ Пренасянето и превозването на покойници на територията на общината с МПС, за които няма издадено разрешение от органите на общината, ХЕИ и пътна полиция за извършване на превозна дейност, нямат опознавателни знаци като автомобили за траурни ритуали и не отговарят на хигиенните изисквания на Наредба № 21 на МЗ за пренасяне на покойниците.


(2) Контролът по неправилното паркиране и спиране на МПС се осъществява от органите на полицията, като нарушителят заплаща разходите за блокиране на МПС по калкулация, одобрена от общината.

Чл. 19. Товарните автомобили с общо тегло над 3.5 тона, товарни ремаркета, автобуси и трактори с ремаркета, домуват в собствените си гаражи, а тези които нямат такива, в гаражи и
паркинги, определени от кмета на общината. Забранява се домуването на тези превозни средства по улиците на град Кърджали.


Чл. 20. Органът, който спира от движение личното моторно средство, посочва на собственика обществени паркинги, определени от кмета на общината, където може да го паркира.

Чл. 21. (1) /Доп.- Решение № 523/29.12.2006 г. на ОбС – Кърджали/ Органите на общината със съдействието на органите на полицията установяват превозните средства, домуващи в нарушение на забраните по чл. 18 и чл. 19. При констатиране на нарушения, независимо от наложеното наказание, те предписват на собственика в тридесетдневен срок да премести моторното превозно средство на място, където е разрешено паркирането или се направят постъпки пред полицейските органи за снемането му от отчет по установения ред и предаване на съответното специализирано предприятие.

(2) Ако собственикът не изпълни предписанието по предходната алинея, органите на общината съставят констативен акт и въз основа на заповед на кмета на общината и със съдействието на полицията преместват превозното средство за сметка на собственика на определените за целта места.

/З/ Предходната алинея се прилага и когато собственикът е неизвестен или макар и известен поради отсъствие или други причини не може да му бъде връчено предписанието. В този случай към констативния акт се прилагат документи, установяващи действията по издирването му.
Раздел III
ОПАЗВАНЕ НА ОБЩЕСТВЕНОТО ИМУЩЕСТВО, ПРЕДНАЗНАЧЕНО ЗА ОБЩО ПОЛЗВАНЕ

Чл. 22. (1) Поддържането на улиците, пътните и тротоарните настилки, мостовете, подлезитенадлезите, инсталационните колектори, съоръженията и техните принадлежности,обществените тоалетни, уличните, тротоарните и зимничните шахти се извършват от собствениците им или тези, от които се стопанисват.

(2) /Изм. – Реш. № 133/19.12.2002 г. на ОбС – Кърджали/ Изкопаването на гробни места в гробищните паркове се извършва от лица (гробари), определени от организацията, стопанисваща гробищния парк при спазване на хигиенните изисквания и утвърдения план на гробищните паркове.

Чл. 23 (1) Забранява се:

1. (Изм. - Реш.№ 50/26.05.2000 г. на ОС-Кърджали) Стоварването върху тротоарите и уличните платна на всички видове строителни материали, освен ако са в специални съдове, както и изхвърлянето на строителни отпадъци в контейнерите за битови отпадъци.

2. Оставянето по улиците и тротоарите на отоплителни, строителни и други материали повече от 12 часа след разтоварването им, а за централните улици повече от 4 часа, като след пренасянето им местата по тях се почистват основно.

3. Влизането и извършването на строителноремонтни работи в инсталационните колектори без писменото разрешение на стопанисващите ги организации.

4. Снижаването на бордюрите или направата на неподвижни откоси за преминаване на моторни превозни средства към гаражи и дворове без разрешение на съответните общински органи.

5. Повреждането на уличните дръвчета, късането на цветя от градините, парковете и други зелени площи за обществено ползване, както и преминаването на превозни средства и животни през тях, включително и през алеите.

6. Ловенето и унищожаването на полезния дивеч, пойни птички, гълъби и други, събирането на яйцата им от гнездата и повреждането на хранилки в парковете, градините и други места.

7. Миенето и поливането с питейна вода на улици, площади, дворове, градини, паркове, зелени площи и моторни превозни средства. За целта да се използват собствени водоизточници или определени за целта места.

  
8. Прането и миенето на обществени чешми, водоскоци, водни площи и други.

  
9. Писането и драскането по фасадите на сградите, оградите и пътните съоръжения. Виновните възстановяват изцяло щетите.


10. Повреждането на обяви, реклами, нагледни агитационни материали и други, поставени на определените за целта места.


11. Разместване на съдовете за отпадъци, табелки, пейки, съоръжения, поставени на места за общо ползване.


12. /Изм. – Решение № 641/26.07.2007 г. на ОбС – Кърджали/  Залепването на обяви, нагледни агитационни материали и други освен на определените със заповед на кмета места.


13. Унищожаване, премахване, преместване и задърпване на пътни знаци и съоръжения.


14. (Нова с Решение № 39/11.04.2002 г. на ОбС – Кърджали) Монтиране на приемо-придавателни инсталации на мобилни оператори върху жилищни сгради без съгласието на живущите в тях, ХЕИ и общинска администрация.


15. (Нова с Решение № 39/11.04.2002 г. на ОбС – Кърджали) Увреждането и разрушаването на паметници и паметни плочи и извършването на други дейности, с които се оскверняват паметниците и замърсяват терените на гробищата.

(2) Премахването на всички видове дървета става по реда и условията на специалните нормативни актове.


16. /Нова с Реш. № 133/19.12.2002 г. на ОбС – Кърджали/ Оформянето на създадения след погребение на починало лице земен насип над гробното място в гробищните паркове без предварително съгласуване на проекта за направа на рамка с паметна плоча от организацията, стопанисваща гробищния парк. За предварителното съгласуване да не се събират такси.

Чл. 24. (1) Повредите на уличните платна и тротоарите, с които се застрашава сигурността на движението, незабавно се обезопасяват от оторизираните строителни фирми с необходимата сигнализация и се отразяват незабавно.


(2) При отваряне на зимнични, тротоарни и улични шахти, същите се обезопасяват чрез ограждане и поставяне на съответната сигнализация от лицата и органите, които са ги
отворили.


(3) Ремонти на обекти от ниското и подземното строителство свързани с разкопаване на улични платна и тротоари се извършват по реда и условията на Инструкцията за създаване и поддържане на кадастрални планове на подземните проводи и съоръжения, координация и контрол на ниското подземно строителство в процеса на проектирането, строителство и поддържането на територията на общината. Изпълнение на строителството се допуска само за обекти, включени в годишната координационна програма. Разрешенията за строеж се издават от общинските органи. Те дават разрешение за засипване на изградените проводи след геодезическото им заснемане.


(4) Ремонтни и строителни работи на обекти от ниското и подземно строителство, свързани с разкопаване на улични платна и тротоари, които затрудняват или могат да създадат опасност за движението на моторни превозни средства и пешеходци, се извършват след писмено разрешение на органите на пътната полиция. При възникване на аварийни ситуации се вземат мерки в съответствие с чл. 38 от ППЗДП и се уведомява незабавно пътната полиция.
Раздел IV
КОНТРОЛ И НАКАЗАНИЯ

Чл. 25. (1) (Изменена с Решение № 67/30.06.1999 г. на ОС) На основание чл. 22, ал. 2 от ЗМСМА и чл. 31 от ЗАНН на нарушителите на тази наредба се налага едно от следващите нарушения:


1. За нарушения по чл. 4, чл.5, чл. 6, чл. 7, чл. 8, чл. 11, чл. 13 и чл. 17 от Наредбата се налага наказание ГЛОБА в размер от 10 до 50 лв./от 5,11 до 25,56 евро /без т. 4 – 8/.

2. (Доп. - Реш. № 50/26.05.2000 г. на ОС); /Изм. – Решение № 641/26.07.2007 г. на ОбС – Кърджали/   За нарушения по чл.З, чл.10, ал.1, ал.2, ал.4, ал.5 и ал.6, чл.16, чл.18, т. 6, чл. 19 и чл.22, чл. 23, ал.1, т. 2, 8, 10, 11, 12 и 13 от Наредбата се налага наказание ГЛОБА в размер от 50 до 300 лв./от 25,56 до 153,39 евро за физически лица, или имуществена санкция в размер от 200 до 2000 лв./от 102,26 до 1022,58 евро за юридически лица и еднолични търговци.

3. /Изм. – Решение № 641/26.07.2007 г. на ОбС – Кърджали,изм. – Решение №246/17.11.2016 г. на ОбС-Кърджали, изм. - Решение №15/07.03.2017 г. на Административен съд- Кърджали/  За нарушения по чл. 14, ал.1, т.т. 2, 5, 6 и 7, чл. 18, т. 2, 3, 4 и 5, и т. 7, чл.23, ал.1, т. т.1, 3, 4, 5, 6, 7, 9 ,14, 15 и 16 чл. 24, ал. 1 и ал. 2 от Наредбата се налага наказание ГЛОБА в размер от 30 до 150 лв./от 15,34 до 76,69 евро

4. /Нова с Решение № 246/17.11.2016 г. на ОбС – Кърджали/ За нарушения по чл.14, ал.1, т.1 и т.3 от Наредбата се налага наказание ГЛОБА в размер от 100 до 250 лв./ от 51,13 до 127,82 евро. При повторно извършване на нарушение се налага глоба в размер на 500 лв./255,65 евро.

(2) (Нова с Решение № 67/30.06.1999 г. на ОС, Изм. и доп. – Реш. №/26.05.2000 г. на ОС, Изм. – Решение № 641/26.07.2007 г. на ОбС – Кърджали/ При повторно извършване на нарушение по чл. 6, чл. 7, чл. 8, чл. 10, ал. 1, ал. 4, ал. 5 и  ал. 6, чл. 13, чл. 16 и чл. 24, ал. 1 и ал. 2 в рамките на 12 (дванадесет) месеца се налага наказание и временно лишаване от право да се упражнява определена професия или дейност или да се забрани дейността на съответното заведение за хранене и развлечения за срок от един месец.

(3) (Нова с Решение № 67/30.06.1999 г. на ОС) Тези наказания се налагат, ако за нарушението не се предвижда по тежко наказание по други нормативни актове.

Чл. 26. (1) /Изм. с Решение № 67/30.06.1999 г. на ОС/ На юридически лица, едноличните търговци, обществени организации и държавни учреждения, започнали разкопаване на улици, площади, зелени и други обществени площи (с изключение на аварийни случаи) без да са получили необходимите съгласувания и разрешения, или в отклонения от тях, се налага имуществена санкция в размер от 250 до 500 лв./от 127,82 до 255,65 евро.

(2) Същият размер имуществена санкция се налага и в случаите, когато дейността е съгласувана и разрешена, но в определения от общината срок не са извършени възстановителните работи или не са отстранени скритите дефекти от тях.

/З/ /Отм. с Решение № 67/30.06.1999 г. на ОС/

(4) за неизвършени възстановителни работи и неотстранени скрити дефекти в определен от общината срок на виновните длъжностни лица се налага ГЛОБА в размер от 80 до 150лв./от 40,90 до 76,69 евро.

(5) На фирми, предприятия, кооперации, обществени организации, държавни учреждения и други, които системно не изпълняват задълженията си по поддържането на санитарно-хигиенното състояние на сградите, стопанските дворове и в определените им територии към административни, културно-битови, производствени, складови, търговски, жилищни сгради и други се налага муществена санкция в размер от 50 до 350 лв./от 25,56 до 178,95 евро.

(6) /отм. с Решение № 641/26.07.2007 г. на ОбС – Кърджали/  


(7) Когато при извършване на строително-монтажни, транспортни и други дейности бъдат замърсени или повредени благоустройствени фондове, на нарушителите се налага ГЛОБА в размер от 50 до 300 лв./ от 25,56 до 153,39 евро.

(8) Длъжностни лица, ръководители на фирми, предприятия, наематели и ползватели, отговорни за почистването на снега и сметта, за изправността на водопроводни, канализационни и други инсталации, неизпълнили задълженията си по почистването и по своевременното отстраняване на повредите, се наказват с ГЛОБА в размер от 20 до 100 лв./ от 10,23 до 51,13 евро.

(9) Гражданите, които не са почистили своевременно сняг, битови, строителни и други отпадъци, териториите около жилищните и стопански сгради, гаражи и дворове, се наказват с ГЛОБА в размер от 10 до 50  лв./ от 5,11 до 25,56 евро.

(10) - /отм. с Решение № 67/30.06.1999 г. на ОС/

(11) Търговски обекти, които не спазват изискванията се затварят за срок от един месец от съответните органи на РПУ, ХЕИ и общината, а при повторно нарушение дейността им се прекратява завинаги.

Чл. 27 (1) /Изм.  с Решение № 110/26.05.2023 г. на ОбС – Кърджали/ За констатирани нарушения се съставят актове от контролните органи, въз основа на които се издават наказателни постановления и заповеди за принудителна административна мярка от кмета на общината или от заместник-кмет, определен със заповед на Кмета на Община Кърджали.


(2) За нарушения, извършени при осъществяване на дейността на фирми, предприятия, учреждения и организации, отговарят извършителите, както и собствениците и ръководителите, които са наредили или допуснали да бъдат извършени.


(3) Установяването на нарушенията, издаването, обжалването и изпълнението на наказателните постановления става по реда, определен от Закона за административните нарушения и наказания.

Чл. 28. В случаите, когато наказващият орган прецени, че нарушението, за което е образувано административно-наказателно производство, съставлява престъпление от общ характер на основание чл. 174 от НКП, той прекратява преписката и изпраща материалите на органите на предварителното производство.

Чл. 29. Контролните органи по чистотата при общината упражняват контрол за спазване санитарно-хигиенните разпоредби на настоящата наредба и другите нормативни актове, като съставят актове на нарушителите или дават задължителни предписания.

Чл. 30. (1) Контролът по изпълнението на наредбата се възлага на:

- кмета на общината на основание чл. 22 и чл. 44 от Закона за местното самоуправление и местната администрация;

- началника на районното (общинско) полицейско управление.

(2) Кметът на общината определя длъжностните лица, които съставят актове за установени нарушения по тази наредба. 
ЗАКЛЮЧИТЕЛНИ РАЗПОРЕДБИ


1. Наредбата се издава на основание чл. 22 от ЗМСМА.

2. Срокът на действие е до приемането на нова Наредба.


3. Наредбата влиза в сила 10 дни след обявяването и в средствата за информация в общината.


4. /Отм. с Решение № 67/30.06.1999 г. на ОС/

5. /Нова с Решение № 50/26.05.2000 г. на ОбС/ Съгласно пар. 14 от ПЗР на Закона за деноминацията на лева всички числа в стари левове, посочени в НПООР в Община Кърджали се заменят с намалени 1000 пъти числа в нови левове.


6. (Нова с Решение № 154/17.07.2025 г. на ОбС) След датата на въвеждане на еврото в Република България, размерът на всички такси по чл.14, ал.4, глоби и имуществени санкции по чл.25, ал.1 и чл.26, ал.1, ал.4, ал.5, ал.7, ал.8 и ал.9 от Наредбата, посочени в български лева, се превалутират и закръгляват в евро, съобразно реда по чл.12 и чл.13 от Закона за въвеждане на еврото в РБ.


Наредбата е приета на заседание наОбщински съвет Кърджали с Решение №21/23.04.1992 г. и Доп. с Решение № 9О/ 03.12.1992 г.; Решение №1/28.01.1993 г.; Решение №"41/ 27.05.1993 г.; Решение №60а/12.08.1993 г.; Решениа№69/ 28.10.1993 г.;
Актуализирана с Решение № 67/30.06.1999 г., Изм. и доп. с Решение № 50/26.05.2000 г., Изм. и доп. с Решение № 39 от 11.04.2002 год., Изм. и доп. с Решение № 133/19.12.2002 г., Изм. и доп. с Решение № 44/11.03.2004 г.; Изм. и доп. с Решение № 523/29.12.2006 г. на ОбС – Кърджали, Изм. и доп. с Решение № 159/27.11.2008 г. на ОбС – Кърджали, Изм. и доп. с Решение №171/25.11.2009 г. на ОбС – Кърджали. Изм. и доп. с Решение №139/10.06.2014 г. на ОбС-Кърджали. Изм. и доп. с Решение №246/17.11.2016 г. на ОбС-Кърджали. Изм. с Решение №15/07.03.2017 г. на Административен съд – Кърджали. Изм. с Решение №48/28.04.2021 г. на ОбС-Кърджали. Изм. с Решение №110/26.05.2023 г. на ОбС-Кърджали. Доп. с Решение №154/17.07.2025 г. на ОбС-Кърджали.

